title: Komission täytäntöönpanoasetus (EU) 2018/2016, annettu 18 päivänä joulukuuta 2018, luvan antamisesta Digitaria exilis -kasvin kuorittujen siementen saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta (ETA:n kannalta merkityksellinen teksti.)

text:
                  19.12.2018

                  FI

                  Euroopan unionin virallinen lehti

                  L 323/1

         KOMISSION TÄYTÄNTÖÖNPANOASETUS (EU) 2018/2016,
         annettu 18 päivänä joulukuuta 2018,
         luvan antamisesta Digitaria exilis -kasvin kuorittujen siementen saattamiseksi markkinoille kolmannesta maasta tulevana perinteisenä elintarvikkeena Euroopan parlamentin ja neuvoston asetuksen (EU) 2015/2283 mukaisesti ja komission täytäntöönpanoasetuksen (EU) 2017/2470 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon uuselintarvikkeista, Euroopan parlamentin ja neuvoston asetuksen (EU) N:o 1169/2011 muuttamisesta sekä Euroopan parlamentin ja neuvoston asetuksen (EY) N:o 258/97 ja komission asetuksen (EY) N:o 1852/2001 kumoamisesta 25 päivänä marraskuuta 2015 annetun Euroopan parlamentin ja neuvoston asetuksen (EU) 2015/2283 (1) ja erityisesti sen 15 artiklan 4 kohdan,
         sekä katsoo seuraavaa:

                     (1)

                     Asetuksessa (EU) 2015/2283 säädetään, että vain sellaisia uuselintarvikkeita, jotka on hyväksytty ja sisällytetty unionin luetteloon, voidaan saattaa unionin markkinoille. Kolmannesta maasta tuleva perinteinen elintarvike on asetuksen (EU) 2015/2283 3 artiklassa määritelty uuselintarvike.

                     (2)

                     Asetuksen (EU) 2015/2283 8 artiklan nojalla annettiin komission täytäntöönpanoasetus (EU) 2017/2470 (2), jossa vahvistetaan unionin luettelo hyväksytyistä uuselintarvikkeista.

                     (3)

                     Asetuksen (EU) 2015/2283 15 artiklan 4 kohdan mukaisesti komissio päättää kolmannesta maasta tulevan perinteisen elintarvikkeen hyväksymisestä ja unionin markkinoille saattamisesta.

                     (4)

                     Yritys Obà Food Srl., jäljempänä ’ilmoituksen tekijä’, toimitti 23 päivänä tammikuuta 2018 komissiolle ilmoituksen aikeestaan saattaa unionin markkinoille Digitaria exilis -kasvin (Kippist) Stapf (”Fonio”) kuorittuja siemeniä asetuksen (EU) 2015/2283 14 artiklassa tarkoitettuna kolmannesta maasta tulevana perinteisenä elintarvikkeena. Ilmoituksen tekijän mukaan koko väestö voi nauttia Digitaria exilis (Kippist) Stapf -kasvin kuorittuja siemeniä sellaisenaan tai elintarvikkeiden ainesosana.

                     (5)

                     Ilmoituksen tekijän esittämä asiakirja-aineisto osoittaa, että Digitaria exilis (Kippist) Stapf -kasvin kuorittuja siemeniä on perinteisesti käytetty elintarvikkeina turvallisesti Länsi-Afrikan maissa, etenkin Guineassa, Nigeriassa ja Malissa.

                     (6)

                     Asetuksen (EU) 2015/2283 15 artiklan 1 kohdan mukaisesti komissio toimitti 28 päivänä helmikuuta 2018 asianmukaisen ilmoituksen jäsenvaltioille ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.

                     (7)

                     Jäsenvaltiot tai elintarviketurvallisuusviranomainen eivät toimittaneet komissiolle asetuksen (EU) 2015/2283 15 artiklan 2 kohdassa säädetyn neljän kuukauden määräajan kuluessa asianmukaisesti perusteltuja turvallisuutta koskevia vastalauseita Digitaria exilis (Kippist) Stapf -kasvin kuorittujen siementen saattamisesta unionin markkinoille.

                     (8)

                     Sen vuoksi komission olisi hyväksyttävä Digitaria exilis (Kippist) Stapf -kasvin kuorittujen siementen saattaminen unionin markkinoille ja päivitettävä unionin uuselintarvikeluettelo.

                     (9)

                     Sen vuoksi täytäntöönpanoasetusta (EU) 2017/2470 olisi muutettava,

               ON HYVÄKSYNYT TÄMÄN ASETUKSEN:

            1 artikla

               1.   Sisällytetään tämän asetuksen liitteessä määritellyt Digitaria exilis (Kippist) Stapf -kasvin kuoritut siemenet täytäntöönpanoasetuksella (EU) 2017/2470 perustettuun unionin hyväksyttyjen uuselintarvikkeiden luetteloon.

               2.   Edellä 1 kohdassa tarkoitetussa unionin luettelossa olevaan kohtaan on lisättävä tämän asetuksen liitteessä säädetyt käyttöedellytykset ja merkintävaatimukset.

            2 artikla
            Muutetaan täytäntöönpanoasetuksen (EU) 2017/2470 liite tämän asetuksen liitteen mukaisesti.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 327, 11.12.2015, s. 1.

            (2)  Komission täytäntöönpanoasetus (EU) 2017/2470, annettu 20 päivänä joulukuuta 2017, unionin uuselintarvikeluettelon laatimisesta uuselintarvikkeista annetun Euroopan parlamentin ja neuvoston asetuksen (EU) 2015/2283 mukaisesti (EUVL L 351, 30.12.2017, s. 72).

            LIITE
            Muutetaan täytäntöönpanoasetuksen (EU) 2017/2470 liite seuraavasti:

                        1)

                        Lisätään taulukkoon 1 (Hyväksytyt uuselintarvikkeet) aakkosjärjestyksessä seuraava kohta:

                                    Hyväksytty uuselintarvike

                                    Uuselintarvikkeen käyttöedellytykset

                                    Merkintöjä koskevat lisävaatimukset

                                    Muut vaatimukset

                                    ”Digitaria exilis (Kippist) Stapf -kasvin kuoritut siemenet
                                    (kolmannesta maasta tuleva perinteinen elintarvike)

                                    Ei määritelty

                                    Uuselintarvikkeen nimitys sitä sisältävien elintarvikkeiden merkinnöissä on ”Digitaria exilis -kasvin kuoritut siemenet”.”

                        2)

                        Lisätään taulukkoon 2 (Eritelmät) aakkosjärjestyksessä seuraava kohta:

                                    Hyväksytty uuselintarvike

                                    Eritelmät

                                    ”Digitaria exilis (Kippist) Stapf (fonio) -kasvin kuoritut siemenet
                                    (kolmannesta maasta tuleva perinteinen elintarvike )

                                       Kuvaus / Määritelmä:

                                    Perinteinen elintarvike on Digitaria exilis (Kippist) Stapf -kasvin kuoritut siemenet (ilman leseitä).

                                       Digitaria exilis (Kippist) Stapf -kasvi on Poaceae-heimoon kuuluva yksivuotinen yrttikasvi.

                                       Fonion kuorittujen siementen tyypilliset ravintoaineet:

                                    Hiilihydraatit: 76,1 g/100 g fonioa
                                    Vesi: 12,4 g/100 g fonioa
                                    Proteiini: 6,9 g/100 g fonioa
                                    Rasva: 1,2 g/100 g fonioa
                                    Kuitu: 2,2 g/100 g fonioa
                                    Tuhka: 1,2 g/100 g fonioa
                                    Fytaattipitoisuus: ≤ 2,1 mg/g”


title: Komission täytäntöönpanoasetus (EU) 2018/2018, annettu 18 päivänä joulukuuta 2018, Euroopan parlamentin ja neuvoston asetuksen (EU) 2016/2031 42 artiklan 1 kohdassa tarkoitettujen vakavan riskin kasvien, kasvituotteiden ja muiden tavaroiden riskinarvioinnin suorittamiseksi noudatettavaa menettelyä koskevista erityisistä säännöistä

text:
                  19.12.2018

                  FI

                  Euroopan unionin virallinen lehti

                  L 323/7

         KOMISSION TÄYTÄNTÖÖNPANOASETUS (EU) 2018/2018,
         annettu 18 päivänä joulukuuta 2018,
         Euroopan parlamentin ja neuvoston asetuksen (EU) 2016/2031 42 artiklan 1 kohdassa tarkoitettujen vakavan riskin kasvien, kasvituotteiden ja muiden tavaroiden riskinarvioinnin suorittamiseksi noudatettavaa menettelyä koskevista erityisistä säännöistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 42 artiklan 6 kohdan,
         sekä katsoo seuraavaa:

                     (1)

                     Olisi vahvistettava säännöt sen varmistamiseksi, että asetuksen (EU) 2016/2031 42 artiklan 4 kohdassa tarkoitettu riskinarviointi suoritetaan kohtuullisen ajan kuluessa ja että sen perustana oleva teknisen asiakirja-aineiston käsittely tapahtuu nopeasti.

                     (2)

                     Riskinarvioinnin suorittamiseksi komissiolle olisi esitettävä hakemus, jonka voisi toimittaa ainoastaan asianomaisen kolmannen maan kansallinen kasvinsuojeluorganisaatio, jota tarkoitetaan kansainvälisessä kasvinsuojeluyleissopimuksessa. Näin pystytään varmistamaan, että kaikki unionin alueelle tuotaviin kasveihin, kasvituotteisiin tai muihin tavaroihin liittyvän riskin arvioimiseen tarvittavat seikat ovat asianomaisen kolmannen maan toimivaltaisen viranomaisen vahvistamia. Tämä olisi tarpeen, jotta voidaan varmistaa riskinarvioinnin luotettavuus ja oikeutus asetuksen (EU) 2016/2031 42 artiklan 4 kohdan nojalla toteutettavien toimenpiteiden perustana. Kyseisiä sääntöjä olisi sovellettava rajoittamatta komission oikeutta esittää Euroopan elintarviketurvallisuusviranomaiselle, jäljempänä ’EFSA’, pyyntöjä tieteellisten lausuntojen antamiseksi Euroopan parlamentin ja neuvoston asetuksen (EY) N:o 178/2002 (2) 29 artiklan nojalla ja tieteellisen tai teknisen tuen antamiseksi mainitun asetuksen 31 artiklan nojalla.

                     (3)

                     Teknisen asiakirja-aineiston olisi sisällettävä tiedot hyödykkeistä, joita aiotaan tuoda unionin alueelle, sekä tiedot hyödykkeeseen vientimaassa mahdollisesti liittyvien tuhoojien tunnistamisesta, tiedot kansallisista kasvinsuojelutoimenpiteistä, tarkastuksista ja käsittelyistä ja hyödykkeen jalostamisesta sekä yhteydenpidosta komissioon ja EFSAan vastaavan luonnollisen henkilön yhteystiedot. Tällaiset tiedot ovat olennaisia, jotta voidaan suorittaa hyödykkeen riskinarviointi ja tunnistaa tuhoojalaji, jonka hallitsemiseksi saatetaan tarvita kasvinsuojelutoimenpiteitä.

                     (4)

                     Jotta EFSA saisi tietoonsa kaikki riskinarvioinnin suorittamiseen tarvittavat seikat, teknisen asiakirja-aineiston olisi sisällettävä EFSAn asiakirjassa ”Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031 (3)” mainitut tiedot.

                     (5)

                     On aiheellista, että teknisen asiakirja-aineiston vastaanottamisesta ilmoitettuaan komissio tarkastaa, sisältääkö aineisto vaaditut tiedot, ja voi tarvittaessa pyytää lisätietoja tai selvennyksiä sen varmistamiseksi, että hakemus sisältää kaikki vaaditut ja asiaankuuluvat seikat riskinarviointia varten.

                     (6)

                     Avoimen, tehokkaan ja nopean riskinarviointiprosessin varmistamiseksi olisi vahvistettava säännöt, jotka koskevat EFSAn suorittamaa riskinarviointia, sen yhteydenpitoa hakijan kanssa ja arvioinnin julkaisemista.

                     (7)

                     Jotta voidaan välttää se, että tiettyjen tietojen luovuttaminen vahingoittaisi tiettyjen kolmansien osapuolten kilpailuasemaa, olisi sovellettava asetuksen (EY) N:o 178/2002 mukaisia luottamuksellisuutta koskevia säännöksiä.

                     (8)

                     Oikeusvarmuuden vuoksi tätä asetusta olisi sovellettava samasta päivästä kuin asetusta (EU) 2016/2031.

                     (9)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Kohde ja soveltamisala
            Tässä asetuksessa vahvistetaan menettelyt asetuksen (EU) 2016/2031 42 artiklan 4 kohdan mukaista riskinarviointia varten, jotta voidaan varmistaa, että arviointi suoritetaan kohtuullisen ajan kuluessa ja sellaisen tuontihakemuksen perusteella, jonka mukana on kattava tekninen asiakirja-aineisto ja johon sovelletaan määriteltyä menettelyä.

            2 artikla
            Teknisen asiakirja-aineiston toimittaminen
            Teknisen asiakirja-aineiston, jota tarvitaan asetuksen (EU) 2016/2031 42 artiklan 4 kohdassa tarkoitetun riskinarvioinnin suorittamiseksi, voi toimittaa komissiolle ainoastaan asianomaisen kolmannen maan kansallinen kasvinsuojeluorganisaatio.
            Teknisen asiakirja-aineiston mukana on oltava aineistoa, joka osoittaa tuonnille olevan kysyntää asetuksen (EU) 2016/2031 42 artiklan 5 kohdan mukaisesti.

            3 artikla
            Teknisen asiakirja-aineiston sisältö
            Teknisen asiakirja-aineiston on sisällettävä kunkin kasvin, kasvituotteen tai muun tavaran osalta kaikki seuraavat tiedot:

                        a)

                        tiedot hyödykkeestä, mukaan lukien hyödykkeen käsittely ja jalostus;

                        b)

                        tiedot hyödykkeeseen asianomaisessa viejämaassa mahdollisesti liittyvien tuhoojien tunnistamisesta;

                        c)

                        tiedot kasvinsuojelutoimenpiteistä ja tarkastuksista;

                        d)

                        asianomaisessa kolmannessa maassa yhteydenpidosta komissioon ja Euroopan elintarviketurvallisuusviranomaiseen, jäljempänä ’EFSA’, vastaavan kansallisen kasvinsuojelujärjestön yhteyspisteen yhteystiedot.

                  Teknisen asiakirja-aineiston on sisällettävä myös kaikki EFSAn asiakirjassa ”Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031” mainitut tiedot.
            Hakija voi ilmoittaa, mitkä tiedot ovat sellaisia, että niiden luovuttaminen saattaisi vahingoittaa tietyn kolmannen osapuolen kilpailuasemaa ja joita olisi sen vuoksi kohdeltava luottamuksellisina tämän asetuksen 6 artiklan mukaisesti. Tällaisissa tapauksissa on esitettävä todennettavissa olevat perustelut.
            Asiakirja-aineisto on toimitettava jollakin unionin virallisella kielellä.

            4 artikla
            Teknisen asiakirja-aineiston vastaanottaminen ja tarkastelu komissiossa
            Komissio ilmoittaa teknisen asiakirja-aineiston vastaanottamisesta.
            Se tarkastaa, sisältääkö tekninen asiakirja-aineisto 3 artiklan ensimmäisen kohdan a–d alakohdassa kuvatut tiedot, ja voi pyytää hakijalta kyseisen teknisen asiakirja-aineiston sisällön ja aiheen edellyttämiä lisätietoja tai selvennyksiä.
            Jos komissio toteaa, että kyseiset vaatimukset täyttyvät, se toimittaa teknisen asiakirja-aineiston EFSAlle ja ilmoittaa asiasta jäsenvaltioille.

            5 artikla
            Riskinarvioinnin suorittaminen ja päätökseen saattaminen
            EFSA varmistaa, että tekninen asiakirja-aineisto on 3 artiklan toisessa kohdassa tarkoitetun EFSAn asiakirjan mukainen, ja se voi pyytää hakijalta kyseisen teknisen asiakirja-aineiston sisällön ja aiheen edellyttämiä lisätietoja tai selvennyksiä.
            Kun asia on tarkastettu, EFSA suorittaa riskinarvioinnin.
            Riskinarvioinnin aikana EFSA voi olla suoraan yhteydessä hakijaan pyytääkseen lisätietoja tai selvennyksiä.
            EFSAn on ilmoitettava komissiolle kaikista yhteydenotoista hakijaan.
            EFSAn on saatettava riskinarviointi päätökseen kohtuullisen ajan kuluessa ja toimitettava se komissiolle. EFSAn on julkaistava riskinarviointi julkaisussaan (EFSA Journal).
            Riskinarvioinnin perusteella komissio muuttaa tarpeen mukaan asetuksen (EU) 2016/2031 42 artiklan 3 kohdassa tarkoitettua luetteloa vakavan riskin kasveista, kasvituotteista ja muista tavaroista kyseisen asetuksen 42 artiklan 4 kohdan mukaisesti.

            6 artikla
            Luottamuksellisuus
            Tämän asetuksen soveltamiseksi sovelletaan asetuksen (EY) N:o 178/2002 39 artiklassa vahvistettuja säännöksiä, jotka koskevat hakijan toimittamien tietojen luottamuksellisuutta.

            7 artikla
            Voimaantulo ja soveltaminen
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 14 päivästä joulukuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 317, 23.11.2016, s. 4.

            (2)  EYVL L 31, 1.2.2002, s. 1.

            (3)  European Food Safety Authority (EFSA), Dehnen-Schmutz K, Jaques Miret JA, Jeger M, Potting R, Corini A, Simone G, Kozelska S, Munoz Guajardo I, Stancanelli G and Gardi C, 2018. Information required for dossiers to support demands for import of high risk plants, plant products and other objects as foreseen in Article 42 of Regulation (EU) 2016/2031. EFSA supporting publication 2018:EN-1492, 22pp. doi:10.2903/sp.efsa.2018.1492


title: Komission täytäntöönpanoasetus (EU) 2018/2019, annettu 18 päivänä joulukuuta 2018, väliaikaisen luettelon laatimisesta asetuksen (EU) 2016/2031 42 artiklassa tarkoitetuista vakavan riskin kasveista, kasvituotteista tai muista tavaroista sekä luettelon laatimisesta kyseisen asetuksen 73 artiklassa tarkoitetuista kasveista, joille ei tarvita kasvinterveystodistusta unioniin tuomista varten

text:
                  19.12.2018

                  FI

                  Euroopan unionin virallinen lehti

                  L 323/10

         KOMISSION TÄYTÄNTÖÖNPANOASETUS (EU) 2018/2019,
         annettu 18 päivänä joulukuuta 2018,
         väliaikaisen luettelon laatimisesta asetuksen (EU) 2016/2031 42 artiklassa tarkoitetuista vakavan riskin kasveista, kasvituotteista tai muista tavaroista sekä luettelon laatimisesta kyseisen asetuksen 73 artiklassa tarkoitetuista kasveista, joille ei tarvita kasvinterveystodistusta unioniin tuomista varten
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta ja neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 (1) ja erityisesti sen 42 artiklan 3 kohdan ja 73 artiklan,
         sekä katsoo seuraavaa:

                     (1)

                     Komissio hyväksyy asetuksen (EU) 2016/2031 42 artiklan 3 kohdan nojalla täytäntöönpanosäädöksiä, joissa luetellaan väliaikaisesti vakavan riskin kasvit, kasvituotteet tai muut tavarat, jotka aiheuttavat unionin alueella alustavan arvioinnin perusteella tuhoojariskin, joka ei ole hyväksyttävissä.

                     (2)

                     Kyseisen asetuksen hyväksymisen jälkeen on tehty useita alustavia arviointeja siitä, aiheuttavatko kolmansista maista peräisin olevat kasvit ja kasvituotteet unionin alueella tuhoojariskin, joka ei ole hyväksyttävissä. Kyseisissä arvioinneissa todettiin, että koska tietyt kasvit ja kasvituotteet täyttävät yhden tai useamman kyseisen asetuksen liitteessä III vahvistetuista kriteereistä, niitä voitaisiin pitää mainitun asetuksen 42 artiklassa tarkoitettuina ’vakavan riskin kasveina’ tai ’vakavan riskin kasvituotteina’. Samat alustavat riskinarvioinnit osoittivat myös, että kyseisten ’vakavan riskin kasvien’ siemenet ja in vitro -materiaali olisi jätettävä tämän asetuksen soveltamisalan ulkopuolelle, sillä tuhoojariskin taso on hyväksyttävällä tasolla. Myös luonnollisesti tai keinotekoisesti kääpiöidyt istutettavaksi tarkoitetut puuvartiset kasvit olisi jätettävä tämän asetuksen soveltamisalan ulkopuolelle, koska niiden tuontiin sovelletaan neuvoston direktiivin 2000/29/EY (2) mukaisia erityisvaatimuksia, joilla tuhoojariski pienennetään hyväksyttävälle tasolle, sekä 14 päivästä joulukuuta 2019 alkaen myös asetuksen (EU) 2016/2031 41 artiklan erityisvaatimuksia.

                     (3)

                     Istutettaviksi tarkoitettujen Acacia Mill.-, Acer L.-, Albizia Durazz.-, Alnus Mill.-, Annona L.-, Bauhinia L.-, Berberis L.-, Betula L.-, Caesalpinia L.-, Cassia L.-, Castanea Mill.-, Cornus L.-, Corylus L.-, Crataegus L.-, Diospyros L.-, Fagus L.-, Ficus carica L.-, Fraxinus L.-, Hamamelis L.-, Jasminum L.-, Juglans L.-, Ligustrum L.-, Lonicera L.-, Malus Mill.-, Nerium L.-, Persea Mill.-, Populus L.-, Prunus L.-, Quercus L.-, Robinia L.-, Salix L.-, Sorbus L.-, Taxus L.-, Tilia L.- ja Ulmus L. -kasvien, lukuun ottamatta siemeniä, in vitro -materiaalia ja luonnollisesti tai keinotekoisesti kääpiöityjä istutettavaksi tarkoitettuja puuvartisia kasveja, ja Ullucus tuberosus Loz. -kasvien tiedetään kantavan yleisesti esiintyviä tuhoojia, joilla tiedetään olevan merkittävä vaikutus kasvilajeihin, joilla on suuri taloudellinen, yhteiskunnallinen tai ympäristöllinen merkitys unionissa. Kyseisten kasvien tiedetään myös yleisesti kantavan tuhoojia ilman, että niissä on merkkejä tartunnasta, tai merkkien ilmenemistä edeltää oireeton jakso. Tämä vähentää mahdollisuutta havaita tällaisten tuhoojien esiintyminen tarkastusten aikana, kun kyseisiä kasveja tuodaan unionin alueelle. Lisäksi kyseiset istutettaviksi tarkoitetut kasvit tuodaan unioniin yleensä pensaina tai puina, ja ne esiintyvät unionin alueella yleensä siinä muodossa. Tämän vuoksi voimassa olevia toimenpiteitä, jotka koskevat tämän asetuksen liitteessä I lueteltujen, kolmansista maista peräisin olevien istutettaviksi tarkoitettujen kasvien ja Ullucus tuberosus Loz. -kasvien tuomista, ei pidetä riittävinä estämään tuhoojien kulkeutumista. Siksi liitteessä I luetellut kasvit ja Ullucus tuberosus Loz. -kasvit olisi lueteltava asetuksen (EU) 2016/2031 42 artiklan 1 kohdassa tarkoitetuiksi vakavan riskin kasveiksi ja niiden tuominen unionin alueelle olisi väliaikaisesti kiellettävä.

                     (4)

                        Momordica L. -kasvien hedelmien tiedetään kantavan Thrips palmi Karny -tuhoojaa ja toimivan tärkeänä reittinä sen kulkeutumiselle ja asettumiselle; kyseisen tuhoojan tiedetään voivan vaikuttaa merkittävästi kasvilajeihin, joilla on suuri taloudellinen, yhteiskunnallinen tai ympäristöllinen merkitys unionin alueella. Tätä tuhoojaa ei kuitenkaan esiinny kaikissa kolmansissa maissa eikä kaikilla alueilla niissä kolmansissa maissa, joissa sitä tiedetään esiintyvän. Tietyt kolmannet maat toteuttavat myös tehokkaita hallintatoimenpiteitä kyseisen tuhoojan osalta. Tämän vuoksi Momordica L. -kasvien hedelmät, jotka ovat peräisin sellaisista kolmansista maista tai niiden osista, joissa kyseistä tuhoojaa tiedetään esiintyvän ja jotka eivät toteuta tehokkaita hallintatoimenpiteitä kyseisen tuhoojan osalta, katsotaan asetuksen (EU) 2016/2031 42 artiklan 1 kohdassa tarkoitetuiksi vakavan riskin kasveiksi, joten kyseisten kasvien tuonti unioniin olisi väliaikaisesti kiellettävä.

                     (5)

                        Ulmus L. -puutavaran tiedetään kantavan Saperda tridentata Olivier -tuhoojaa ja toimivan tärkeänä reittinä sen kulkeutumiselle ja asettumiselle. Kyseisen tuhoojan tiedetään voivan vaikuttaa merkittävästi kasvilajeihin, joilla on suuri taloudellinen, yhteiskunnallinen tai ympäristöllinen merkitys unionin alueella. Tätä tuhoojaa ei kuitenkaan esiinny kaikissa kolmansissa maissa eikä tietyillä alueilla niissä kolmansissa maissa, joissa sitä tiedetään esiintyvän. Tämän vuoksi Ulmus L. -puutavara, joka on peräisin sellaisista kolmansista maista tai sellaisilta kolmansien maiden alueilta, joilla Saperda tridentata Olivier -tuhoojaa tiedetään esiintyvän, katsotaan asetuksen (EU) 2016/2031 42 artiklan 1 kohdassa tarkoitetuksi vakavan riskin kasvituotteeksi. Sen vuoksi kyseisen puutavaran tuonti unioniin olisi väliaikaisesti kiellettävä.

                     (6)

                     Johdanto-osan 3, 4 ja 5 kappaleessa tarkoitettuja kasveja ja kasvituotteita ei ole lueteltu asetuksen (EU) 2016/2031 40 artiklan mukaisesti tai ne on lueteltu ainoastaan tiettyjen kolmansien maiden osalta. Lisäksi kyseisen asetuksen 41 artiklassa tarkoitetut vaatimukset eivät alustavien arvioiden mukaan kata niitä riittävästi kaikkien kolmansien maiden osalta eikä niihin sovelleta kyseisen asetuksen 49 artiklassa säädettyjä väliaikaisia toimenpiteitä.

                     (7)

                     Johdanto-osan 3, 4 ja 5 kappaleessa tarkoitettuihin kasveihin ja kasvituotteisiin ei vielä sovelleta täydellistä riskinarviointia, jonka perusteella voitaisiin päätellä, aiheuttavatko ne riskin, jota ei voida hyväksyä, sillä perusteella, että ne todennäköisesti kantavat unionikaranteenituhoojaa, tai voidaanko kyseistä riskiä pienentää hyväksyttävälle tasolle soveltamalla tiettyjä toimenpiteitä. Jos kyseisten kasvien ja kasvituotteiden tuontia kohtaan ilmenee kysyntää, niille on tehtävä riskinarviointi, joka suoritetaan asetuksen (EU) 2016/2031 42 artiklan 6 kohdan nojalla hyväksyttävän täytäntöönpanosäädöksen mukaisesti.

                     (8)

                     Asetuksen (EU) 2016/2031 73 artiklan mukaan komissio säätää täytäntöönpanosäädöksillä, että muilta kuin 72 artiklan 1 kohdassa tarkoitetussa luettelossa oleville kasveille vaaditaan kasvinterveystodistus unionin alueelle tuomista varten.

                     (9)

                     Kyseisissä täytäntöönpanosäädöksissä on kuitenkin säädettävä, että kasvinterveystodistusta ei vaadita kyseisille kasveille, jos tuhoojariskejä koskevaan näyttöön ja kaupasta saatuun kokemukseen perustuva arviointi osoittaa, että todistusta ei tarvita.

                     (10)

                     Mainitun asetuksen antamisen jälkeen on tehty useita arviointeja tuhoojariskistä ja useiden kolmansista maista peräisin olevien, muiden kuin istutettaviksi tarkoitettujen kasvien kaupasta saadusta kokemuksesta.

                     (11)

                     Näiden arviointien mukaan Ananas comosus (L.) Merrill-, Cocos nucifera L.-, Durio zibethinus Murray-, Musa L.- ja Phoenix dactylifera L. -kasvien hedelmät eivät kanna unionikaranteenituhoojia tai tuhoojia, joihin sovelletaan asetuksen (EU) 2016/2031 30 artiklan nojalla hyväksyttyjä toimenpiteitä, eivätkä yleisesti esiintyviä tuhoojia, joilla voivat vaikuttaa unionissa kasvatettaviin kasvilajeihin. Niissä ei ole myöskään esiintynyt tuhoojien esiintymälöydöksiä, jotka liittyvät kyseisten hedelmien tuomiseen yhdestä tai useammasta kolmannesta maasta. Kyseisiä hedelmiä ei myöskään ole toistuvasti pysäytetty unionin alueelle tuomisen aikana sellaisten unionikaranteenituhoojien tai tuhoojien vuoksi, joihin sovelletaan mainitun asetuksen 30 artiklan nojalla hyväksyttyjä toimenpiteitä.

                     (12)

                     Koska kyseiset hedelmät täyttävät kaikki asetuksen (EU) 2016/2031 liitteessä VI mainitut kriteerit, kasvinterveystodistusta ei pitäisi vaatia niiden unionin alueelle tuomista varten.

                     (13)

                     Sekä asetuksen (EU) 2016/2031 42 artiklan 3 kohdan että 73 artiklan mukaisesti laadittava luettelo koskee tuontisääntöjä, jotka perustuvat samankaltaisiin, mainitun asetuksen liitteiden III ja VI mukaisiin riskinarviointikriteereihin. Niissä keskitytään tiettyjen tuhoojien aiheuttamien riskien sijasta asianomaisten kasvien ja kasvituotteiden aiheuttamiin riskeihin. Ne on laadittu yhteisen riskinarviointimenetelmän mukaisesti, ja ne on saatettava ajan tasalle noudattaen samaa menetelmää, joka perustuu saatavilla olevaan tekniseen ja tieteelliseen näyttöön. Sen vuoksi ne on aiheellista sisällyttää yhteen asetukseen.

                     (14)

                     Koska asetusta (EU) 2016/2031 sovelletaan 14 päivästä joulukuuta 2019 ja jotta varmistetaan kasvien, kasvituotteiden ja muiden tavaroiden tuomista unioniin koskevien kaikkien sääntöjen yhdenmukainen soveltaminen, tätä asetusta olisi sovellettava samasta päivästä alkaen.

                     (15)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Vakavan riskin kasvit, kasvituotteet ja muut tavarat
            Liitteessä I lueteltujen kasvien, kasvituotteiden ja muiden tavaroiden katsotaan olevan asetuksen (EU) 2016/2031 42 artiklan 1 kohdassa tarkoitettuja vakavan riskin kasveja, kasvituotteita ja muita tavaroita, ja niiden tuominen unionin alueelle on kielletty siihen asti, kunnes riskinarviointi on tehty.

            2 artikla
            Kasvinterveystodistus tiettyjen kasvien unioniin tuomista varten
            Kasvinterveystodistus on vaadittava tuotaessa unioniin muita kuin asetuksen (EU) 2016/2031 72 artiklan 1 kohdassa tarkoitetussa luettelossa mainittuja kasveja.
            Liitteessä II luetellut hedelmät jätetään kuitenkin tämän vaatimuksen ulkopuolelle.

            3 artikla
            Voimaantulo ja soveltaminen
            Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 14 päivästä joulukuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä joulukuuta 2018.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 317, 23.11.2016, s. 4.

            (2)  Neuvoston direktiivi 2000/29/EY, annettu 8 päivänä toukokuuta 2000, kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä (EYVL L 169, 10.7.2000, s. 1).

            LIITE I

               Luettelo asetuksen (EU) 2016/2031 42 artiklan 1 kohdassa tarkoitetuista vakavan riskin kasveista, kasvituotteista ja muista tavaroista

                        1.

                        Istutettaviksi tarkoitetut kasvit, lukuun ottamatta siemeniä, in vitro -materiaalia ja istutettavaksi tarkoitettuja luonnollisesti tai keinotekoisesti kääpiöityjä puuvartisia kasveja, jotka ovat peräisin kaikista kolmansista maista ja jotka kuuluvat seuraaviin sukuihin tai lajeihin:

                                    CN-koodi

                                    Kuvaus

                                    ex 0602

                                       Acacia Mill.

                                    ex 0602

                                       Acer L.

                                    ex 0602

                                       Albizia Durazz.

                                    ex 0602

                                       Alnus Mill.

                                    ex 0602

                                       Annona L.

                                    ex 0602

                                       Bauhinia L.

                                    ex 0602

                                       Berberis L.

                                    ex 0602

                                       Betula L.

                                    ex 0602

                                       Caesalpinia L.

                                    ex 0602

                                       Cassia L.

                                    ex 0602

                                       Castanea Mill.

                                    ex 0602

                                       Cornus L.

                                    ex 0602

                                       Corylus L.

                                    ex 0602

                                       Crataegus L.

                                    ex 0602

                                       Diospyros L.

                                    ex 0602

                                       Fagus L.

                                    ex 0602

                                       Ficus carica L.

                                    ex 0602

                                       Fraxinus L.

                                    ex 0602

                                       Hamamelis L.

                                    ex 0602

                                       Jasminum L.

                                    ex 0602

                                       Juglans L.

                                    ex 0602

                                       Ligustrum L.

                                    ex 0602

                                       Lonicera L.

                                    ex 0602

                                       Malus Mill.

                                    ex 0602

                                       Nerium L.

                                    ex 0602

                                       Persea Mill.

                                    ex 0602

                                       Populus L.

                                    ex 0602

                                       Prunus L.

                                    ex 0602

                                       Quercus L.

                                    ex 0602

                                       Robinia L.

                                    ex 0602

                                       Salix L.

                                    ex 0602

                                       Sorbus L.

                                    ex 0602

                                       Taxus L.

                                    ex 0602

                                       Tilia L.

                                    ex 0602

                                       Ulmus L.

                        2.

                           Ullucus tuberosus -kasvit, jotka ovat peräisin kaikista kolmansista maista.

                                    CN-koodi

                                    Kuvaus

                                    ex 0601 10 90
                                    ex 0601 20 90
                                    ex 0714 90 20

                                       Ullucus tuberosus Loz.

                        3.

                           Momordica L. -kasvien hedelmät, jotka ovat peräisin sellaisista kolmansista maista tai kolmansien maiden alueilta, joilla tiedetään esiintyvän Thrips palmi Karny -tuhoojaa ja joilla kyseisen tuhoojan hallintatoimenpiteet ovat puutteelliset.

                                    CN-koodi

                                    Kuvaus

                                    ex 0709 99 90

                                       Momordica L.

                        4.

                           Ulmus L. -puutavara, joka on peräisin sellaisista kolmansista maista tai kolmansien maiden alueilta, joilla tiedetään esiintyvän Saperda tridentata Olivier -tuhoojaa.

                                    CN-koodi

                                    Kuvaus

                                    ex 4403 12 00
                                    ex 4401 22 00
                                    ex 4401 39 00
                                    ex 4403 99 00
                                    ex 4407 99

                                       Ulmus L.

            LIITE II

               Luettelo hedelmistä, joiden osalta ei vaadita kasvinterveystodistusta unioniin tuomista varten asetuksen (EU) 2016/2031 73 artiklan mukaisesti

                        CN-koodi

                        Kuvaus

                        ex 0804 30 00

                           Ananas comosus (L.) Merrill

                        ex 0801 12 00 , ex 0801 19 00

                           Cocos nucifera L.

                        ex 0810 60 00

                           Durio zibethinus Murray

                        ex 0803 10 10 , ex 0803 90 10

                           Musa L.

                        ex 0804 10 00

                           Phoenix dactylifera L.


title: Neuvoston täytäntöönpanoasetus (EU) 2018/2053, annettu 21 päivänä joulukuuta 2018, Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 täytäntöönpanosta

text:
                  21.12.2018

                  FI

                  Euroopan unionin virallinen lehti

                  LI 327/1

         NEUVOSTON TÄYTÄNTÖÖNPANOASETUS (EU) 2018/2053,
         annettu 21 päivänä joulukuuta 2018,
         Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Myanmaria/Burmaa koskevista rajoittavista toimenpiteistä ja asetuksen (EY) N:o 194/2008 kumoamisesta 2 päivänä toukokuuta 2013 annetun neuvoston asetuksen (EU) N:o 401/2013 (1) ja erityisesti sen 4 i artiklan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 2 päivänä toukokuuta 2013 asetuksen (EU) N:o 401/2013.

                     (2)

                     Yhdistyneiden kansakuntien ihmisoikeusneuvoston riippumaton kansainvälinen tiedonkeruuvaltuuskunta julkaisi 17 päivänä syyskuuta 2018 yksityiskohtaisen raporttinsa Myanmarista, jossa todettiin, että erityisesti Myanmarin asevoimat (Tatmadaw) ja rajapoliisi olivat syyllistyneet törkeisiin ihmisoikeusloukkauksiin ja -rikkomuksiin Kachinin, Rakhinen ja Shanin osavaltioissa ja että useat näistä loukkauksista olivat kansainvälisen oikeuden mukaan kaikkein vakavimpia rikoksia.

                     (3)

                     Ottaen huomioon tiedonkeruuvaltuuskunnan havainnot seitsemän henkilöä olisi lisättävä asetuksen (EU) N:o 401/2013 liitteessä IV olevaan luetteloon luonnollisista henkilöistä, oikeushenkilöistä, yhteisöistä ja elimistä, joihin kohdistetaan rajoittavia toimenpiteitä.

                     (4)

                     Asetuksen (EU) N:o 401/2013 liite IV olisi muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 401/2013 liite IV tämän asetuksen liitteen mukaisesti.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä joulukuuta 2018.

                  Neuvoston puolesta

                  Puheenjohtaja

               J. BOGNER-STRAUSS

            (1)  EUVL L 121, 3.5.2013, s. 1.

            LIITE
            Lisätään seuraavat henkilöt asetuksen (EU) N:o 401/2013 liitteessä IV olevaan luonnollisia henkilöitä, oikeushenkilöitä, yhteisöjä ja elimiä koskevaan luetteloon.

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”8.

                           Ba Kyaw

                           Ba Kyaw on ylikersantti Myanmarin asevoimien (Tatmadaw) 564. kevyessä jalkaväkidivisioonassa. Hän on syyllistynyt rohingya-väestön vastaisiin julmuuksiin ja vakaviin ihmisoikeusloukkauksiin, mukaan lukien murhat, maastakarkotukset ja kidutus, Rakhinen osavaltiossa vuoden 2017 jälkipuoliskolla. Hänet on erityisesti tunnistettu yhdeksi 27. elokuuta 2017 tapahtuneen Maung Nun joukkomurhan päätekijöistä.

                           21.12.2018

                           9.

                           Tun Naing

                           Tun Naing on komentaja rajapoliisin tukikohdassa Taung Bazarissa. Tässä ominaisuudessa hän on vastuussa julmuuksista ja vakavista ihmisoikeusloukkauksista, mukaan lukien mielivaltaiset pidätykset, kaltoinkohtelu ja kidutus, joita rajapoliisi kohdisti rohingya-väestöön Rakhinen osavaltiossa Taung Bazarissa ennen 25. elokuuta 2017, niihin aikoihin ja sen jälkeen.

                           21.12.2018

                           10.

                           Khin Hlaing

                           Syntymäaika: 2.5.1968

                           Prikaatikenraali Khin Hlaing on 99. kevyen jalkaväkidivisioonan entinen komentaja ja Myanmarin asevoimien (Tatmadaw) koillisen komentoalueen nykyinen komentaja. Toimiessaan 99. kevyen jalkaväkidivisioonan komentajana hän valvoi Shanin osavaltiossa vuonna 2016 ja alkuvuonna 2017 toteutettuja sotilasoperaatioita. Tässä yhteydessä hän on vastuussa julmuuksista ja vakavista ihmisoikeusloukkauksista, joita 99. kevyt jalkaväkidivisioona kohdisti etnistä vähemmistöä edustaviin kyläläisiin Shanin osavaltiossa vuoden 2016 jälkipuoliskolla. Niihin kuuluvat laittomat teloitukset, mielivaltaiset pidätykset ja kylien tuhoaminen.

                           21.12.2018

                           11.

                           Aung Myo Thu

                           Majuri Aung Myo Thu on Myanmarin asevoimien (Tatmadaw) 33. kevyen jalkaväkidivisioonan kenttäyksikön komentaja. Toimiessaan 33. kevyen jalkaväkidivisioonan kenttäyksikön komentajana hän valvoi Rakhinen osavaltiossa vuonna 2017 toteutettuja sotilasoperaatioita. Tässä yhteydessä hän on vastuussa julmuuksista ja vakavista ihmisoikeusloukkauksista, joita 33. kevyt jalkaväkidivisioona kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja mielivaltaiset pidätykset.

                           21.12.2018

                           12.

                           Thant Zaw Win

                           Thant Zaw Win on majuri Myanmarin asevoimien (Tatmadaw) 564. kevyessä jalkaväkidivisioonassa. Tässä ominaisuudessa hän valvoi Rakhinen osavaltiossa toteutettuja sotilasoperaatioita ja on vastuussa julmuuksista ja vakavista ihmisoikeusloukkauksista, joita 564. kevyt jalkaväkidivisioona kohdisti rohingya-väestöön Rakhinen osavaltiossa, etenkin Maung Nun kylässä ja sen ympäristössä 27. elokuuta 2017. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                           21.12.2018

                           13.

                           Kyaw Chay

                           Kyaw Chay on alikersantti rajapoliisissa. Hän toimi ennen Zay Di Pyin tukikohdassa ja oli Zay Di Pyin rajapoliisin tukikohdan komentaja 25. elokuuta 2017 aikoihin, jolloin rajapoliisi syyllistyi useisiin ihmisoikeusloukkauksiin hänen alaisuudessaan. Tässä yhteydessä hän on vastuussa julmuuksista ja vakavista ihmisoikeusloukkauksista, joita rajapoliisi kohdisti rohingya-väestöön Rakhinen osavaltiossa kyseisen ajanjakson aikana. Hän osallistui myös vakaviin ihmisoikeusloukkauksiin. Tällaisiin loukkauksiin kuuluvat pidätettyjen kaltoinkohtelu ja kidutus.

                           21.12.2018

                           14.

                           Nyi Nyi Swe

                           Kenraalimajuri Nyi Nyi Swe on Myanmarin asevoimien (Tatmadaw) pohjoisen komentoalueen entinen komentaja. Tässä ominaisuudessa hän on vastuussa julmuuksista ja vakavista ihmisoikeusloukkauksista, mukaan lukien siviilien kaltoinkohtelu, joihin pohjoinen komentoalue syyllistyi Kachinin osavaltiossa toukokuusta 2016 huhtikuuhun 2018 (kunnes hänet nimitettiin lounaisen komentoalueen komentajaksi). Hän on myös vastuussa hädänalaiselle siviiliväestölle tarkoitetun humanitaarisen avun toimituksen estämisestä ja erityisesti ruokakuljetusten estämisestä Kachinin osavaltiossa kyseisen ajanjakson aikana.

                           21.12.2018”